Tatoeba sentences — language code: lao
ໃນມື້ນີ້ ທ່ານ ເອກອັກຄະລະຖະທູດ ທ່ານ ດຣ. ປີເຕີ ເອັມ. ເຮມ໋ອນ ໄດ້ມອບຮັບ ຕູ້ບັນທຸກເຂົ້າສານທີ່ເສີມວິຕາມິນ ແລະ ທາດບໍາລຸງ, ໝາກຖົ່ວເລນເທລ, ປາກະປ໋ອງ ແລະ ນໍ້າມັນສໍາລັບປຸງແຕ່ງອາຫານທີ່ມີທາດບໍາລຸງ ຈໍານວນ 93 ຕູ້ຄອນເທນເນີ ໃຫ້ແກ່ ຮອງລັດຖະມົນຕີ ກະຊວງ ສຶກສາທິການ ແລະ ກິລາ, ທ່ານ ດຣ. ສີສຸກ ວົງວິຈິດ ທີ່ ສາງອາຫານ ຂອງອົງການອາຫານໂລກ ທີ່ນະຄອນຫຼວງວຽງຈັນ. ບັນດາສະບຽງອາຫານເ​ຫລົ່ານີ້ຈະຖືກນໍາໃຊ້ເຂົ້າໃນການ ກະກຽມອາຫານທ່ຽງ ທີ່ມີໂພຊະນາການໃນໂຮງຮຽນ ໃຫ້ແກ່ເດັກນ້ອຍນັກຮຽນ ຈໍານວນ 63,000 ຄົນ ໃນທົ່ວ ສປປ ລາວ.
ເຈລດັ່ງກ່າວແມ່ນຖືກສີດເຂົ້າໄປດັ່ງກັບຂອງແຫຼວ. ຢູ່ໃນສະໝອງ, ມັນຈະປ່ຽນເປັນສານທີ່ຄືກັບວຸ້ນ ແລະ ສາມາດສີດໃສ່ບໍລິເວນທີ່ສະເພາະເຈາະຈົງທີ່ຖືກທຳລາຍໂດຍໂຣກພາກິນສັນ ຫຼື ອຳມະພຶດ. ສເຕັມ ແຊລ ຫຼັງຈາກນັ້ນຈະສາມາດຖືກບັນຊາການເພື່ອສ້າງເຊລປະສາດແທນ.
ເມື່ອ​ຫລຽວ​ເຫັນຕອນທໍາອິດ, ການຂຽນແບບນີ້ອາດຈະເບິ່ງຄືວ່າ ບໍ່ມີ​ຫຍັງ​ຫລວງ​ຫລາຍ, ແຕ່ທັງຫມົດນີ້​ມັນ​ໄດ້​ຖືກ​ຂຽນອອກ​ມາໂດຍຜ່ານການ​ໃຊ້ຄວາມຄິດທັງ​ນັ້ນ​. ໃນຂະນະທີ່ຜູ້ເຂົ້າຮ່ວມການ​ທົດ​ລອງວາດ​ພາບເບິ່ງການຂຽນໂຕ​ໜັງ​ສື ຫຼື ສັນຍາລັກຢູ່ນັ້ນ, ເຄື່ອງເຊັນເຊີ ຫລື​ເຄື່ອງ​ຈັບ​ສັນ​ຍານທີ່ຝັງຢູ່ໃນສະຫມອງ ຂອງລາວຈະຈັບເອົາຮູບແບບຂອງກິດຈະກໍາທາງໄຟຟ້າໄດ້, ເຊິ່ງຫຼັງຈາກນັ້ນ ລະບົບຄິດ​ໄລ່​ຂອງ​ເຄື່ອງ​ຄອມ​ພິວ​ເຕີກໍຕີຄວາມຫມາຍກິດ​ຈະ​ກຳ​ນັ້ນໆ ເພື່ອ ຕິດຕາມເບິ່ງບ່ອນ​ທີ່ປາຍປາກກາຢູ່​ໃນມະ​ໂນ​ພາບນັ້ນຂຽນ​ໄປ.
ພາບວີດີໂອທີ່ເຜີຍແຜ່ຢູ່ສື່ສັງຄົມ ໄດ້ສະແດງໃຫ້ເຫັນຄົນໃຊ້ເຊືອກທີ່ເຮັດດ້ວຍ ຜ້າປູບ່ອນນອນຈ່ອງປີນອອກຈາກປ່ອງຢ້ຽມ ໃນຂະນະທີ່ຄົນອື່ນໆໄດ້ເຫັນນັ່ງ ຢູ່ເທິງເຄື່ອງ​ປັບ​ອາ​ກາດທີ່ຕິດຕັ້ງຢູ່ນອກປ່ອງຢ້ຽມ.
ຜູ້​ຊະ​ນະ​ເລີດ​ຈະ​ໄດ້​ຮັບ​ລາງວັນ​ກັບ​ບ້ານ 7,500 ໂດ​ລາ​ສຳ​ລັບ​ໂຄງ​ການ​ວິ​ທະ​ຍາ​ສາດ ໂຮງຮຽນຂອງເຂົາເຈົ້າ ແລະ ຈະໄດ້ເດີນທາງໄປຮ່ວມທັດສະນະລະດູຮ້ອນທີ່ເພັ່ງເລັງ ໃສ່ວິທະຍາສາດ.